**Aruncă vălul**

*Samoila ( Florin Vasilescu )*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aruncă vălul

Autor: Florin Vasilescu

Bătrâne,

Abia acum bagi seama

Că iubirea ta şi viaţa ta

Nu sunt veşnice?

Dacă e aşa, cred că

Ţi-a mai scăzut din teama

Că-ntr-o bună zi,

La poartă-ţi vor fi sfeşnice.

Ştiu,

Acum înţelegi prea bine

Diferenţa uriaşă

Între a fost şi este.

A fost înseamnă

Că nu mai este niciodată,

Tristă poveste!

Prin urmare,

Ca să te întorci la viaţă,

Alungă vălul lui ,,a fost,,

Şi vei gusta din nou din dimineaţă

Câştigând omul ce încă are rost.